laion/Wikipedia-Exotic huggingface dataset:
বেলে পাইকান

বেলে পাইকান (বৈজ্ঞানিক নাম: Coladenia agni(de Niceville)) এক প্রজাতির মাঝারী আকারের প্রজাপতি যার শরীর ও ডানা লালচে বাদামী রঙের এবং ডানার প্রান্ত বরাবর হলুদ এবং কালো ছোপ দেখা যায়। এরা ‘হেসপেরায়িডি’ গোত্রের এবং ‘টাজিয়াডিনি’ উপগোত্রের সদস্য। বেলে পাইকান এর প্রসারিত অবস্থায় ডানার আকার ৩৫-৪০ মিলিমিটার দৈর্ঘ্যের হয়। ভারতে প্রাপ্ত বেলে পাইকান এর উপপ্রজাতিসমূহ হল- Coladenia agni agni de Nicéville, 1883 – Himalayan Brown Pied Flat এদের প্রায় সমগ্র ভারত জুড়েই দেখা যায় তবে শুষ্ক অঞ্চল ছাড়া। হিমালয় এর পাদদেশ থেকে ৩০০-১৩০০ মিটার উচ্চতা পর্যন্ত এদের সচরাচর দেখা যায়। মে মাস থেকে অক্টোবর মাস পর্যন্ত এদের উড়ান কাল। প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:- ডানার উপরিতল ফ্যাকাসে বাদামী এবং উভয় ডানাতেই টার্মিনাল অংশ জুড়ে কালচে বাদামী সামনের ডানার উপরিতলে কোস্টার নিচে ডিসকাল অংশে বৃহৎ এবং ছোট একগুচ্ছ সাদা ছোপ এবং অয়াপেক্স অথবা শীর্ষের একটু নিচে সাদা এপিকাল ছোপগুচ্ছ বিদ্যমান। এপিকাল ছোপগুলি অনিয়মিত। পিছনের ডানার উপরিপৃষ্ঠে ডিসকাল অংশে ছোট ও কালো ছোপের সারি বর্তমান এবং শীর্ষভাগ থেকে টার্মিনাল রেখা বা প্বার্শপ্রান্তরেখার মধ্যভাগ পর্যন্ত সিলিয়া হলদেটে। সামনের ডানার নিম্নতলে ১খ নং ইন্টারস্পেসে দুটি সাদা ছোপ লক্ষ্য করা যায়। শুঙ্গ সাদামাটা এবং সমানভাবে বাদামী ও শুঙ্গ প্রান্তে মগুরাকৃতি অংশটিরও অনুরূপ রঙের। আচরণ অন্যান্য ফ্ল্যাট প্রজাতির ন্যায়। এদের উড়ান দ্রুত তবে সংক্ষিপ্ত ও এরা মাটি বা ভূমির খুব কাছ দিয়ে ওড়ে। পাহাড়ের পাদদেশ থেকে ১৫০০মিটার উচ্চতা পযন্ত জঙ্গলে নদী অথবা ঝর্নার ধারে এদের দর্শন মেলে। অধিকাংশ ক্ষেত্রেই অল্প সময়ের জন্য পাতার নিচের অংশে অথবা মাটির উপর বসতে দেখা যায়। শুকনো পাতা এবং ভিজে ছোপ এর উপরও এরা বসে। এই প্রজাতিকে কখনো ডানা বন্ধ করে বসতে দেখা যায় না। A Pictorial Guide Butterflies of Gorumara National Park (2013 সংস্করণ)। Department of Forests Government of West Bengal। পৃষ্ঠা 282।  Isaac, Kehimkar (২০১৬)। BHNS Field Guides Butterflies of India। Mumbai: Bombay Natural History Society। পৃষ্ঠা 73। আইএসবিএন 9789384678012।  "Coladenia agni de Nicéville, 1883 – Brown Pied Flat"। সংগ্রহের তারিখ ২১ মার্চ ২০১৮।  Singh, Arun Pratap (২০১১)। Butterflies of India। Noida: Om Book International। পৃষ্ঠা ১৬২। আইএসবিএন 978-93-80069-60-9।  Kunte, Krushnamegh (২০১৩)। Butterflies of The Garo Hills। Dehradun: Samrakshan Trust, Titli Trust and Indian Foundation of Butterflies। পৃষ্ঠা ২২।  উইকিমিডিয়া কমন্সে বেলে পাইকান সংক্রান্ত মিডিয়া রয়েছে।
এমলুলেকি এনকালা

এমলুলেকি লুক এনকালা (ইংরেজি: Mluleki Nkala; জন্ম: ১ এপ্রিল, ১৯৮১) বুলাওয়াওতে জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন ও টেস্ট এবং একদিনের আন্তর্জাতিকে অংশগ্রহণের পাশাপাশি অনূর্ধ্ব-১৯ দলের নেতৃত্ব দিয়েছেন তিনি। ঘরোয়া প্রথম-শ্রেণীর ক্রিকেটে সিএফএক্স একাডেমি ও মাতাবেলেল্যান্ডের প্রতিনিধিত্ব করেছেন তিনি। দলে তিনি মূলতঃ অল-রাউন্ডারের ভূমিকায় অবতীর্ণ হয়েছেন। ডানহাতে ব্যাটিং করার পাশাপাশি ডানহাতে ফাস্ট-মিডিয়াম বোলিংয়ে দক্ষতা প্রদর্শন করেছেন ‘সাইকি’ ডাকনামে পরিচিত এমলুলেকি এনকালা। এমলুলেকি এনকালা’র তেরো ভাই-বোন রয়েছে। তন্মধ্যে, ভাইয়ের সংখ্যা সাত ও বোনের সংখ্যা ছয়। এনডেবেলে উপজাতীয় পরিবারের সদস্য তিনি। ১৯৯৯-২০০০ মৌসুমে অনূর্ধ্ব-১৯ দলের পক্ষে তিনটি ওডিআইয়ে অধিনায়কত্ব করেন। দক্ষিণ আফ্রিকায় অনুষ্ঠিত অনূর্ধ্ব-১৯ দলের ক্রিকেট বিশ্বকাপে খেলেন। ১৬ উইকেট নিয়ে ওয়েস্ট ইন্ডিজের রামনরেশ সারওয়ানের সাথে যৌথভাবে শীর্ষ উইকেটশিকারী ছিলেন। ১৯৯৯ সালে বুলাওয়েতে সফরকারী ভারতের বিপক্ষে অনুষ্ঠিত একদিনের আন্তর্জাতিকে অভিষেক ঘটে এমলুলেকি এনকালা’র। নিজস্ব দ্বিতীয় বলেই শচীন তেন্ডুলকরের উইকেট করায়ত্ত্ব করেছিলেন। এ খেলার পূর্বে তার বাবা কখনো ক্রিকেট খেলা দেখেননি। ২০০০ সালে ট্রেন্ট ব্রিজে স্বাগতিক ইংল্যান্ডের বিপক্ষে টেস্ট অভিষেক ঘটে তার। ২০০০ সালে হিথ স্ট্রিকের নেতৃত্বাধীন জিম্বাবুয়ে দলের সদস্যরূপে কেনিয়ায় অনুষ্ঠিত আইসিসি চ্যাম্পিয়ন্স ট্রফিতে অংশগ্রহণ করেন। ঐ প্রতিযোগিতায় তার দল কোয়ার্টার ফাইনাল পর্যন্ত অগ্রসর হতে পেরেছিল। অস্ট্রেলিয়ান ক্রিকেট একাডেমিতে ডেনিস লিলি’র ছত্রচ্ছায়ায় খেলোয়াড়ী জীবনে প্রশিক্ষণ নেন তিনি। ২০১০ সালের শুরুতে জিম্বাবুয়ে প্রত্যাবর্তন করেন এমলুলেকি এনকালা। পেশাদার ক্রিকেটে বিশেষায়িত দল মিড-ওয়েস্ট রাইনোজে রিকি ওয়েলস, ড্যারেন স্টিভেন্স ও ব্রেন্ডন টেলরের সাথে একযোগে খেলেন। ক্রিকেট থেকে অবসর নেয়ার পর বর্তমানে অস্ট্রেলিয়ার মেলবোর্নভিত্তিক এডিনবার্গ ক্রিকেট ক্লাবকে প্রশিক্ষণের দায়িত্বে রয়েছেন এমলুলেকি এনকালা। "Players who have played for CFX Academy"। CricketArchive। সংগ্রহের তারিখ ৬ ডিসেম্বর ২০১৬।  "Zimbabwean Squad for 2000 ICC KnockOut Trophy"। ESPNcricinfo। সংগ্রহের তারিখ ১১ মার্চ ২০১৭।  ইএসপিএনক্রিকইনফোতে এমলুলেকি এনকালা (ইংরেজি) ক্রিকেটআর্কাইভে এমলুলেকি এনকালা (সদস্যতা প্রয়োজনীয়) (ইংরেজি)
চার আসিয়াব জেলা

চার আসিয়াব জেলা (ফার্সি: چهار آسیاب, চাহার আসিয়াব চার আসিয়াব, চাহার আসিয়ব, চারাসাব, চারাসিয়াহ অথবা চারাসিয়া) কাবুল শহর থেকে প্রায় ১১ কিলোমিটার (৭ মাইল) দক্ষিণে অবস্থিত একটি জেলা এবং আফগানিস্তানের কাবুল প্রদেশের দক্ষিণ অঞ্চলে অবস্থান করছে। ২০০২ সালের ইউএনএইচসিআর আধিকারিক এর হিসাব অনুযায়ী এখানকার আনুমানিক জনসংখ্যা প্রায় ৩২,৫০০ জন এর মত। জেলাটি জনসংখ্যা দিক থেকে তাজিক সম্প্রদায়ের লোকের সংখ্যাগরিষ্টতা বেশি লক্ষ্য করা যায়। এছাড়াও পশতু সম্প্রদায় লোক বসাবাস করে থাকে এবং কিছু সংখ্যক হাজারা সম্প্রদায়ের লোকও রয়েছে। ভৌগোলিক অবস্থান অনুযায়ী জেলাটির সীমানা দক্ষিণে লোগার প্রদেশ, পশ্চিমে ওয়ার্দাক প্রদেশ, উত্তর-পশ্চিমে পাঘমান জেলা, উত্তরে কাবুল এবং পশ্চিমে বাগরামী ও মুসাহী জেলা ঘিরে রয়েছে। চার আশিয়াব জেলার সদর দপ্তর হল কালা-ই মালিক যেটি মূলত জেলার পশ্চিমে অবস্থান করছে। "UNHCR Profile for Char Asiab District" (পিডিএফ)। ৭ অক্টোবর ২০০৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ মার্চ ২০১৮।  চার আসিয়াব জেলার মানচিত্র (উৎস: এআইএমএস)[স্থায়ীভাবে অকার্যকর সংযোগ]
দিহ সাবজ জেলা

দেহ সাবজ জেলা আফগানিস্তানে কাবুল শহরে উত্তরপূবাঞ্চলে অবস্থিত একটি অন্যতম জেলা। ২০০২ সালের জাতিসংঘ শরণার্থীবিষয়ক হাইকমিশনার এর আনুমানিক হিসাব অনুযায়ী এখানকার জনসংখ্যা ছিল প্রায় ১০০,১৩৬ জন এর মত। যার মধ্যে থেকে প্রায় ৭০% এর মত পশতু সম্প্রদায়ের লোকজন বসবাস করে থাকেন এবং ৩০% এর মত তাজিক সম্প্রদায়ের লোকও রয়েছে। ভৌগোলিক অবস্থান অনুযায়ী জেলাটির সীমানা পশ্চিমে শাকারদারা ও মীর বাচা কোট জেলা, উত্তর-পশ্চিমে কালাকান এবং কারাবাঘ জেলা, উত্তর ও পূর্ব অঞ্চলে পারভান প্রদেশ, দক্ষিণ পূর্বে রয়েছে সুরবী ও দক্ষিণে বাগরামি এবং কাবুল জেলার সীমাানা ঘিরে রয়েছে। দেহ সাবাজ এর সদর দফতর হচ্ছে তারাখেল গ্রাম, যেটি জেলার দক্ষিণ-পশ্চিম অঞ্চল জুড়ে অবস্থান করছে। "Deh Sabz District Profile, UNHCR" (পিডিএফ)। ২৭ অক্টোবর ২০০৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ মার্চ ২০১৮।  Deh Sabz District Map (Source: AIMS)[স্থায়ীভাবে অকার্যকর সংযোগ]
পাওয়ার গ্রিড বাংলাদেশ

পাওয়ার গ্রিড বাংলাদেশ পিএলসি বাংলাদেশে একমাত্র বিদ্যুৎশক্তি সঞ্চালন প্রতিষ্ঠান। এটি একটি সরকারি সংস্থা যা বাংলাদেশের বিদ্যুৎ গ্রিডগুলির মালিক এবং তা পরিচালনা করে থাকে। এটি বিদ্যুৎ উন্নয়ন বোর্ডের একটি সহায়ক সংস্থা। বাংলাদেশে বিদ্যুৎ খাত জাতীয় গ্রিড ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর, সম্পাদকগণ (২০১২)। "বিদ্যুৎ কেন্দ্র"। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর, সম্পাদকগণ (২০১২)। "বিদ্যুৎ উন্নয়ন বোর্ড"। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
কারবালা কাহিনী (টিভি ধারাবাহিক)

কারবালা কাহিনী হল একটি মহাকাব্যিক/ঐতিহাসিক টেলিভিশন ধারাবাহিক যা পরিচালনা করেছেন দাভুদ মিরবাঘেরি, ধারাবাহিকটি মুখতার আল-সাকাফির জীবনের উপর ভিত্তি করে নির্মিত। ১৪০ এরও বেশি অভিনেতা এতে অভিনয় করেছেন। বাংলাদেশের এসএ টিভি ২০১৮ সালে ধারাবাহিকটি বাংলাদেশে আমদানি করে ও বাংলা ভাষায় ডাবিং করে সম্প্রচার করে। বাংলাদেশ ছাড়াও ধারাবাহিকটি আরো কয়েকটি দেশে কয়েকটি ভাষায় অনুবাদ করে সম্প্রচার করা হয়েছে। "Mehrnews"। ২৩ এপ্রিল ২০০৫ তারিখে মূল থেকে আর্কাইভ করা। সংগ্রহের তারিখ ২১ মার্চ ২০১৮।  https://thedhakatimes.com/97254/drama-serial-karbala।  |শিরোনাম= অনুপস্থিত বা খালি (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) https://thedhakatimes.com/97254/drama-serial-karbala।  |শিরোনাম= অনুপস্থিত বা খালি (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) https://en.mehrnews.com/news/52641/Sahar-Urdu-TV-to-air-Mokhtarnameh।  |শিরোনাম= অনুপস্থিত বা খালি (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) Mokhtarnameh website Watch the Mokhtarnameh series online with English subtitles
রাম পথিনেনি

রাম পথিনেনি (জন্ম: ১৫ মে ১৯৮৮) একজন ভারতীয় চলচ্চিত্র অভিনেতা। রাম তেলুগু ফিল্ম ইন্ডাস্ট্রির একজন জনপ্রিয় নায়ক। তিনি হায়দ্রাবাদে থাকেন। সীতারাম চৌধুরী পথিনেনি এর পিতার নাম মুরালিমোহন পথিনেনি এবং চাচা জনপ্রিয় চলচ্চিত্র প্রযোজক রবি কিশোর পথিনেনি যিনি শ্রাবন্তী রবি কিশোর নামে পরিচিত। অন্ধ্রপ্রদেশের (বর্তমানে তেলেঙ্গানা) হায়দ্রাবাদে ১৯৮৮ সালে জন্মগ্রহণ করেন। তিনি তামিলনাড়ুর চেন্নাইয়ে অবস্থিত ছেত্তিনাদ বিদ্যাশ্রমে পড়াশোনা করেন। ২০০২ সালে রাম আদায়ালাম নামক একটি তামিল স্বল্পদৈর্ঘ্য চলচ্চিত্রে অভিনয় করে ইউরোপীয় চলচ্চিত্র উৎসবের সেরা অভিনেতার পুরস্কার জিতে নেন। নিউ জার্সি আর্ট ফিল্ম ফেস্টিভ্যালে পরিচালক এবং প্রযোজক পুরষ্কৃত হন। ২০০৬ সালে রাম দেবদাসু চলচ্চিত্রে নবাগত অভিনেতা হিসেবে অভিনয় করেন। দেবদাসু ব্লকবাস্টার হিট হয়, ১৭ টি হলে ১৭৫ দিন ধরে চলে এবং হায়দ্রাবাদের ওডিয়ন ৭০০এমএম থিয়েটারে ২০৫ দিন ধরে চলে। সুকুমার পরিচালিত জগাদম তার দ্বিতীয় চলচ্চিত্র। এটা বক্স অফিসে সাড়া জাগাতে সমর্থ না হলেও সমালোচকদের দৃষ্টি আকর্ষণ করে। তার পরের ছবি শ্রীনু ভাটিলা পরিচালিত এবং জেনেলিয়া ডি'সুজা অভিনীত রেডি সফল হয় এবং তাকে বড় নায়কদের কাতারে সামিল করে। রাম ২০০৯ সালে মাস্কা এবং গণেশ জাস্ট গণেশ চলচ্চিত্রে অভিনয় করেন। দ্বিতীয়টি বক্স অফিসে সফল না হলেও মাস্কা সফল হয়। প্রথম দিনে ₹২.৫ কোটি আয় করে এবং প্রথম সপ্তাহে লগ্নি অর্থ তুলে আনতে সক্ষম হয়। সে ২০১০ সালে শ্রীনিবাস পরিচালিত রাম রাম কৃষ্ণ কৃষ্ণ চলচ্চিত্রে অভিনয় করে। ২০১১ সালের কান্ডিরেগা ব্লকবাস্টার হিট হয়। পরের ছবি এন্ডুকান্তে প্রেমান্তাতে তামান্নার সঙ্গে জুটি গড়ে রাম। [ Ram Pothineni profile family, wiki Age, Affairs ...www.goprofile.in › 2017/04 › Ram-Poth... "Official Twitter account @ramsayz"। সংগ্রহের তারিখ ২০১৩-০৫-০২।  "Stars : Star Interviews : 'Sravanthi' Ravi Kishore - Interview"। Telugucinema.com। ২০১৪-০৪-০৭ তারিখে মূল থেকে আর্কাইভ করা। সংগ্রহের তারিখ ২০১২-০৮-০৪।  "Telugu cinema trade report for the first half of year 2006 - idlebrain.com"। ৫ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ২২ মার্চ ২০১৮।  "generated title -->"। ১৫ মে ২০০৭ তারিখে মূল থেকে আর্কাইভ করা। সংগ্রহের তারিখ ২২ মার্চ ২০১৮।  "Surprise success - Times Of India"। ২০১২-০৯-১৮ তারিখে মূল থেকে আর্কাইভ করা। সংগ্রহের তারিখ ২০১৮-০৩-২২।  "Ram Pothineni's The Warrior will be something beyond the usual cop film: Lingusamy"। The Times of India। সংগ্রহের তারিখ ১৭ জানুয়ারি ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি ত্রুটি: "lower-alpha" নামক গ্রুপের জন্য <ref> ট্যাগ রয়েছে, কিন্তু এর জন্য কোন সঙ্গতিপূর্ণ <references group="lower-alpha"/> ট্যাগ পাওয়া যায়নি
রিজেন্ট পাওয়ার লিমিটেড

রিজেন্ট পাওয়ার প্রাইভেট লিমিটেড একটি বেসরকারি কোম্পানী। এটি ২০০৭ সালে প্রতিষ্ঠিত হয় এবং চট্টগ্রামের হাবিব গ্রুপের একটি সহযোগী প্রতিষ্ঠান। এই বিদ্যুত কেন্দ্রটি চট্টগ্রাম-এর বাড়বকুন্ড তে অবস্থিত। এবং এই বিদ্যুত কেন্দ্রটি প্রতিদিন ২২ মেগাওয়াট বিদ্যুত উৎপাদন করে থাকে। বাংলাদেশের বিদ্যুৎ কেন্দ্রসমূহের তালিকা "EBL to facilitate Tk 775m for 22-MW power plant at Ctg"। Financial Express। Dhaka। ২৮ মে ২০০৯। ১ জুলাই ২০০৯ তারিখে মূল থেকে আর্কাইভ করা।  Eastern Bank[স্থায়ীভাবে অকার্যকর সংযোগ]
চন্দ্রবিন্দু (ব্যান্ড)

চন্দ্রবিন্দু কলকাতার একটি বাংলা ব্যান্ড দল। তাদের নাম নেয়া হয়েছে বাংলা বর্ণমালার শেষ অক্ষর চন্দ্রবিন্দু ঁথেকে। এছাড়া জনপ্রিয় বাংলা ছড়াকার সুকুমার রায়ের ননসেন্স ছড়ার বই হযবরল এর একটি উক্তি থেকেও তারা এই নাম রাখার প্রেরণা পেয়েছেন। ১৯৮৯ সালে যাত্রা শুরু করে চন্দ্রবিন্দু। ব্যান্ডটি চন্দ্রিলের বিদ্রুপাত্মক, কথ্য ভাষার গানের কথার জন্য পরিচিত। এসব কথায় সাম্প্রতিক ঘটনা এবং সাংস্কৃতিক পরিমন্ডলের বিভিন্ন সূত্র দেয়া থাকে। এছাড়া তারা উপল ও অনিন্দ্যের লেখা ভিন্ন ধাঁচের গানও পরিবেশন করে থাকে। বংলা বর্ণমালার শেষ অক্ষর চন্দ্রবিন্দু ঁ থেকে ব্যান্ডটির নাম নেয়া হয়েছে। নামটি জনপ্রিয় বাংলা ছড়াকার সুকুমার রায়ের ননসেন্স ছড়ার বই হযবরল এর একটি উক্তি নির্দেশ করে: বেড়াল বলল, “বেড়ালও বলতে পার, রুমালও বলতে পার, চন্দ্রবিন্দুও বলতে পার।” আমি বললাম, “চন্দ্রবিন্দু কেন?” শুনে বেড়ালটা “তাও জানো না?” বলে এক চোখ বুজে ফ্যাচ্‌ফ্যাচ্ করে বিশ্রীরকম হাসতে লাগল। আমি ভারি অপ্রস্তুত হয়ে গেলাম। মনে হল, ঐ চন্দ্রবিন্দুর কথাটা নিশ্চয় আমার বোঝা উচিত ছিল। তাই থতমত খেয়ে তাড়াতাড়ি বলে ফেললাম, “ও হ্যাঁ-হ্যাঁ, বুঝতে পেরেছি।” বেড়ালটা খুশি হয়ে বলল, “হ্যাঁ, এ তো বোঝাই যাচ্ছে— চন্দ্রবিন্দুর চ, বেড়ালের তালব্য শ, রুমালের মা— হল চশমা। কেমন, হল তো?” সুরজিৎ — গিটার রাজশেখর — পারকিউশন চন্দ্রিল — গীতিকার অনিন্দ্য — গীতিকার/প্রধান গায়ক দ্রোণ — কি-বোর্ড অরুপ — গিটার উপল — গীতিকার/প্রধান গায়ক রিজু — গিটার প্রীতম অরিন্দম আর জানি না (১৯৯৭) গাধা (১৯৯৮) বন্ধু তোমায় ফাঁকা নাকি যদি বলো হ্যাঁ খেলছে শচীন আনন্দ সেন নতজানু গাধা ঝিলমিল রোগা বলো না চন্দ্রবিন্দু ত্বকের যত্ন নিন (১৯৯৯) আজ আবার ত্বকের যত্ন নিন রিকসাওয়ালা উড়ে যাচ্ছে মাটির কাছাকাছি ভূত বসেছে ফের ভূত বসেছে আড্ডা একটি মুরগি ভোরের কুয়াশা বাথরুম চ (২০০১) নীল গান ভালোবেসে গান আদরের নৌকো দুনিয়া ডট কম বনবাসী ভিনদেশী তারা দুধ না খেলে ভালো লাগে না আমাদের ছাদে তা না না ডাকনাম (২০০২) জুজু (২০০৩) মন জুজু গীতগোবিন্দ আইকম বাইকম এইটা তোমার গান কী আর করবো অঙ্ক কী কঠিন আমি আমার মনে মা ডাকে খোকা বাগিয়ে কালি চন্দ্রবিন্দাস (সংকলন, ২০০৫) এভাবেও ফিরে আসা যায় (আর জানি না অ্যালবামের নতুন সংস্করণ, ২০০৫) হুলাবিলা (২০০৫) 'U/A (২০০৮) নয় (২০১২) মহীনের ঘোড়াগুলি ভূমি Singing the nonsense verse, a Times of India article on the band Of Moon and More, an article on the band in The Hindu "বাংলাদেশের আতিথেয়তায় মুগ্ধ চন্দ্রবিন্দু"। রাইজিংবিডি। ১১ অক্টোবর ২০১৪। সংগ্রহের তারিখ ২০১৬-১১-০৪।  "The Telegraph - Calcutta (Kolkata) | Graphiti | A musical journey"। সংগ্রহের তারিখ ২০১৭-১২-৩০।
মর্নিং গ্লোরি (১৯৩৩-এর চলচ্চিত্র)

মর্নিং গ্লোরি হল লোয়েল শেরমান পরিচালিত ১৯৩৩ সালের মার্কিন নাট্য চলচ্চিত্র। নাট্যকার জো আকিন্সের একই নামের মঞ্চনাটক অবলম্বনে এর চিত্রনাট্য লিখেন হাওয়ার্ড জি. গ্রিন। এতে শ্রেষ্ঠাংশে অভিনয় করেন ক্যাথরিন হেপবার্ন, ডগলাস ফেয়ারব্যাঙ্কস জুনিয়র ও আডলফ মেনজো। চলচ্চিত্রটি ১৯৩৩ সালে ১৮ই আগস্ট মার্কিন যুক্তরাষ্ট্রে মুক্তি পায়। হেপবার্ন এই চলচ্চিত্রে অভিনয়ের জন্য ৬ষ্ঠ একাডেমি পুরস্কারে শ্রেষ্ঠ অভিনেত্রী বিভাগে পুরস্কার লাভ করেন। ১৯৫৮ সালে স্টেজ স্ট্রাক নামে চলচ্চিত্রটি পুনর্নির্মিত হয়। ক্যাথরিন হেপবার্ন - ইভা লাভলেস ডগলাস ফেয়ারব্যাঙ্কস জুনিয়র - জোসেফ শেরিডান আডলফ মেনজো - লুই ইস্টন ম্যারি ডানকান - রিটা ভেরনম সি অব্রি স্মিথ - রবার্ট হার্লি "বব" হেজেস ডন আলভারাদো - পেপি ভেলেজ ফ্রেডরিক স্যান্টলি - উইল সিমোর, ইস্টনের সহকারী রিচার্ল কার্ল - হেনরি লরেন্স, মঞ্চ সমালোচক টাইলার ব্রুক - চার্লি ভ্যান ডুয়েসেন জেনেভা মিচেল - গোয়েন্ডোলিন হল হেলেন ওয়্যার - নেলি নাভার ইভা লাভলেস চরিত্রের জন্য প্রযোজনা কোম্পানি আরকেও পিকচার্সের প্রথম পছন্দ ছিল তৎকালীন সুপরিচিত অভিনেত্রী কনস্ট্যান্স বেনেট। কিন্তু নবাগত হেপবার্ন যখন প্রযোজক পান্ড্রো এস. বারম্যানের টেবিলের উপর এই চলচ্চিত্রের পান্ডুলিপি দেখেন এবং তাকে বুঝাতে সক্ষম হন যে তিনি এই চলচ্চিত্রে অভিনয়ের জন্য জন্মগ্রহণ করেছেন, প্রযোজক তাকে এই চরিত্রে অভিনয়ের সুযোগ দেন। সিনেমা সার্কিটগুলো তাদের প্রদর্শনীর খরচ বাদ দিয়ে বক্স অফিস টিকেট বিক্রির ১১৫,০০০ মার্কিন ডলার মুনাফা অর্জন করে। পর্যালোচনা সংগ্রাহক ওয়েবসাইট রটেন টম্যাটোস-এ ৯টি পর্যালোচনার ভিত্তিতে ৬.১/১০ গড়ে চলচ্চিত্রটির রেটিং স্কোর ৮৭%। ৬ষ্ঠ একাডেমি পুরস্কার বিজয়ী: শ্রেষ্ঠ অভিনেত্রী - ক্যাথরিন হেপবার্ন Richard Jewel, 'RKO Film Grosses: 1931-1951', Historical Journal of Film Radio and Television, Vol 14 No 1, 1994 p55 AFI Catalog of Feature Films: Morning Glory Linked 2013-11-02 HALL, MORDAUNT (১৮ আগস্ট ১৯৩৩)। "Katharine Hepburn, Douglas Fairbanks Jr., and Adolphe Menjou in "Morning Glory.""। দ্য নিউ ইয়র্ক টাইমস। সংগ্রহের তারিখ ২১ মার্চ ২০১৮।  Berg, Scott A. (২০০৪) [2003]। Kate Remembered: Katharine Hepburn, a Personal Biography। London: Pocket। পৃষ্ঠা 85। আইএসবিএন 0-7434-1563-9।  "MORNING GLORY1933"। রটেন টম্যাটোস। সংগ্রহের তারিখ ২১ মার্চ ২০১৮।  আমেরিকান ফিল্ম ইন্সটিটিউট ক্যাটালগে মর্নিং গ্লোরি অলমুভিতে মর্নিং গ্লোরি (ইংরেজি) ইন্টারনেট মুভি ডেটাবেজে মর্নিং গ্লোরি (ইংরেজি) টিসিএম চলচ্চিত্র ডেটাবেজে মর্নিং গ্লোরি বক্স অফিস মোজোতে মর্নিং গ্লোরি (ইংরেজি) ব্রিটিশ ফিল্ম ইনস্টিটিউট চলচ্চিত্র এবং টিভি ডেটাবেজে মর্নিং গ্লোরি (ইংরেজি) রটেন টম্যাটোসে মর্নিং গ্লোরি (ইংরেজি)
হেলাল খান

হেলাল খান একজন বাংলাদেশী চলচ্চিত্র অভিনেতা এবং প্রযোজক। তার প্রথম চলচ্চিত্র ছিল প্রিয় তুমি (১৯৯৫)। তিনি একাধারে নায়ক, গায়ক, রাজনীতিবিদ ও কলামিস্ট। তিনি তার কর্মজীবনে ৫০টিরও বেশি ছবিতে কাজ করেছেন। খান ২০০২ এবং ২০০৩ সালে ২ বার জাতীয় চলচ্চিত্র পুরস্কার লাভ করেছিলেন। তিনি বিএনপির অঙ্গ সংগঠন জাতীয়তাবাদী সামাজিক ও সাংস্কৃতিক সংস্থার (জাসাস) এর সাধারণ সম্পাদক। ২০১৮ সালের ৩০ ডিসেম্বরে সাধারণ নির্বাচনে জাতীয় ঐক্যফ্রন্ট তথা বাংলাদেশ জাতীয়তাবাদী দল (বিএনপি) থেকে মনোনয়ন পান, ধানের শীষ প্রতীক নিয়ে নৌকা প্রতীকের সাথে তুমুল হাড্ডাহাড্ডি লড়াই করেছিলেন।। প্রিয় তুমি (১৯৯৫) বাজিগর সাগরিকা আশা আমার আশা কিলার (২০০০) কুখ্যাত খুনী (২০০০) জুয়াড়ী (২০০২) হাছন রাজা (২০০৩) - হাছন রাজা ওরা সাহসী (২০০৩) মমতাজ (২০০৫) ধ্রুবতারা (২০০৬) গুরু ভাই (২০০৯) - গুরু ভাই মুক্তি (২০১৪) নাকফুল আপসহীন লেইট মেরেজ মেঘের অনেক রং প্রাণের ময়না "করোনায় বাবাকে হারালেন অভিনেতা হেলাল খান"। channelionline.com। ২৭ এপ্রিল ২০২০। সংগ্রহের তারিখ মে ১৩, ২০২০।  "করোনায় আক্রান্ত হেলাল খানের বাবা, ভাই ও তাঁর স্ত্রী"। ntvbd.com। ১৩ এপ্রিল ২০২০। সংগ্রহের তারিখ মে ১৩, ২০২০।  "জাসাসের পূর্ণাঙ্গ কমিটি ঘোষণা"। jugantor.com। ২৩ নভেম্বর ২০১৯। সংগ্রহের তারিখ মে ১৩, ২০২০।  "জাসাসের নতুন কমিটি ঘোষণা"। প্রথম আলো। সংগ্রহের তারিখ ১৩ মে ২০২০।  "অভিনেতা হেলাল খান দুদিনের রিমান্ডে"। প্রথম আলো। সংগ্রহের তারিখ ১৩ মে ২০২০।  "জাসাস নেতা নায়ক হেলাল খান আটক"। jagonews24.com (ইংরেজি ভাষায়)। সংগ্রহের তারিখ ১৩ মে ২০২০।  চলচ্চিত্র প্রবেশদ্বার জীবনী প্রবেশদ্বার দাপ্তরিক ওয়েবসাইট বাংলা মুভি ডেটাবেজে হেলাল খান ইন্টারনেট মুভি ডেটাবেজে হেলাল খান (ইংরেজি)
আর্থার সি ক্লার্ক

আর্থার সি ক্লার্ক (ইংরেজি ভাষায়: Arthur Charles Clarke) (১৬ ডিসেম্বর, ১৯১৭ - ১৯ মার্চ, ২০০৮) একজন বিখ্যাত বিজ্ঞান কল্পকাহিনী লেখক এবং উদ্ভাবক। তিনি বিখ্যাত অডিসি সিরিজের স্রষ্টা। একাধিকবার হুগো ও নেবুলা পুরস্কার লাভ করেছেন। ২০০১: আ স্পেস অডিসি চলচ্চিত্রে চিত্রনাট্য রচনার জন্য স্ট্যানলি কুবরিকের সাথে যৌথভাবে একাডেমি পুরস্কার মনোনয়ন পেয়েছেন। জীবনের অধিকাংশ সময়ই ক্লার্ক শ্রীলঙ্কায় ছিলেন। ১৯৪৫ খ্রিষ্টাব্দে প্রকাশিত একটি বিজ্ঞান প্রবন্ধে ক্লার্কই প্রথম উপগ্রহ ভিত্তিক যোগাযোগ ব্যবস্থার ধারণা দেন, যদিও তিনি এই ধারণাকে পেটেন্ট করে আর্থিকভাবে লাভবান হওয়ার চেষ্টা করেননি। এই মহান সাহিত্যিক ও বিজ্ঞান গবেষক ২০০৮ সালের ১৯শে মার্চ শ্রীলঙ্কার রাজধানী কলম্বোতে মৃত্যুবরণ করেন। ক্লার্কের জন্ম ইংলেন্ডর সমারসেটে ।। বালক বয়সে তিনি আকাশদেখা আর আমেরিকার পুরোনো বিজ্ঞান কল্পকাহিনী পড়তে পছন্দ করতেন। সম্পূর্ণ তালিকার জন্য দেখুন: আর্থার সি ক্লার্কের রচনাবলী। এখানে গুরুত্বপূর্ণ কয়েকটির নাম দেয়া হলো। "Science fiction author Arthur C Clarke dies aged 90"। The Times। 19 March 2008। ২০০৯-০৫-১৪ তারিখে মূল থেকে আর্কাইভ করা। সংগ্রহের তারিখ 2008-03-19। Science fiction writer Sir Arthur C Clarke has died aged 90 in his adopted home of Sri Lanka, it was confirmed tonight.  এখানে তারিখের মান পরীক্ষা করুন: |তারিখ= (সাহায্য) উইকিউক্তিতে আর্থার সি. ক্লার্ক সম্পর্কিত উক্তির সংকলন রয়েছে। ArthurCClarke.net : fan community & discussion site[স্থায়ীভাবে অকার্যকর সংযোগ] Sir Arthur C. Clarke links & image archive Clarke's 1945 Communication Satellite Idea The Arthur C. Clarke Foundation Sir Arthur Clarke Awards 2005 ইন্টারনেট স্পেকুলেটিভ ফিকশন ডাটাবেজে Arthur C. Clarke(ইংরেজি) ইন্টারনেট মুভি ডেটাবেজে Arthur C. Clarke (ইংরেজি)
লিঙ্গত্বক পুনঃস্থাপন যন্ত্র

একটি পুন:স্থাপন যন্ত্র হল এমন একটি যন্ত্র যা ব্যবহার করা হয় অস্ত্রোপচারহীন লিঙ্গত্বক পুনঃস্থাপনের জন্য, লিঙ্গত্বক-এ টান সৃষ্টি করার জন্য, যালিঙ্গত্বক পুনঃস্থাপনে সাহায্য করে। যারা এই ধরনের একটি যন্ত্র ব্যবহার করে তারা কলা-সম্প্রসারণের কৌশল প্রয়োগ করে, যাতে নতুন চামড়া গজায়।  বিংশ ও একবিংশ শতাব্দিতে নতুন পুনঃস্থাপন যন্ত্র আবিষ্কার হয় যাতে করে খৎনা করা পুরুষরা কোন কষ্ট ছাড়াই তাদের লিঙ্গত্বক-কে ফিরে পেতে পারেন। প্রথম প্রথম পুনঃস্থাপন যন্ত্র না থাকার কারণে অনেক পুরুষ হাত দিয়ে চামড়াকে শিশ্নমুণ্ডের উপর টেনে আনত এবং দীর্ঘক্ষণ রাখত। কিন্তু আধুনিক যন্ত্রের আবিষ্কার লিঙ্গত্বক পুনঃস্থাপন কুরেছে ঝামেলামুক্ত এবং আরামদায়ক। টেপবিহীন যন্ত্র নিম্নোক্ত উপায়ে ব্যবহার করতে হবে। পুনঃস্থাপন যন্ত্রটি হচ্ছে মোচক-এর মত যন্ত্র, যা শিশ্নমুণ্ডকে আঁটকে রাখতে সাহায্য করে।  এরপর লিঙ্গত্বকের অবশিষ্ট চামড়াকে যন্ত্রটির উপর টেনে আনতে হবে। গ্রিপিং ক্যাপ নামে একটি ছোট ক্যাপ লিঙ্গত্বকের চারপাশে আঁটকে থাকে। অতঃপর রাবার ব্যান্ড দিয়ে যন্ত্রটিকে টেনে ধরে রাখা হয় যাতে চামড়াকে টেনে চামড়া বৃদ্ধি করা যায়। এটি অনেক সময় সাপেক্ষ, এটি করতে কয়েক বছর সময় লাগে। ঘরে বসেই পুনঃস্থাপন যন্ত্র প্রস্তুত করা সম্ভব। একটি প্লাস্টিকের বোতলের ক্যাপ সংগ্রহ করতে হবে। ক্যাপটি যতটা সম্ভব ছোট হলেই ভাল, তাহলে শিশ্নমুণ্ডের সাথে ভালোভাবে আঁটকে লেগে থাকবে। ক্যাপটির মাথা-র মাঝখানে মোমবাতি দিয়ে পুড়িয়ে নিতে হবে এবং কলম বা অন্য লম্বা কাঠির মত জিনিস দিয়ে একটি বড় গর্ত করতে হবে। এতে করে ক্যাপটির মাথা দিয়ে শিশ্নমুণ্ডটিকে বাইরের দিকে বের করে রাখা যাবে। আবার ক্যাপের মাথা না পুড়িয়ে ক্যাপটিকে শিশ্নমুণ্ডের সাথে লাগিয়ে রাখা যাবে। এতে দিব্যি ক্যাপটি শিশ্নের সাথে আঁটকে থাকবে। লিঙ্গত্বক-পুনঃস্থাপন যন্ত্রের মূল কাজ হচ্ছে শিশ্নমুণ্ডকে লিঙ্গত্বকের অবশিষ্টাংশ দিয়ে ঢেকে রাখা। খৎনার পর লিঙ্গত্বকের অবশিষ্টাংশ যা থাকে, তা শিশ্নমুণ্ডকে ঢেকে রাখার জন্য যথেষ্ট না হলেও এটিকে টেনে শিশ্নমুণ্ডের উপর এনে শিশ্নমুণ্ডকে ঢাকা সম্ভব। সুন্নত Bigelow, Jim (১৯৯২)। The Joy of Uncircumcising!: Exploring Circumcision: History, Myths, Psychology, Restoration, Sexual Pleasure, and Human Rights। Aptos, CA: Hourglass Book Publishing। আইএসবিএন 978-0-9630482-1-9।  "সংরক্ষণাগারভুক্ত অনুলিপি"। ১৫ ফেব্রুয়ারি ২০০২ তারিখে মূল থেকে আর্কাইভ করা। সংগ্রহের তারিখ ২২ মার্চ ২০১৮।  "US Patent No. 6,579,227"। ২২ জুলাই ২০১২ তারিখে মূল থেকে আর্কাইভ করা। সংগ্রহের তারিখ ২২ মার্চ ২০১৮। জারি, জুন 17, 2003, বাঁড়ার রস খাবার, পুন ডিভাইসদ্বারা James A. Haughey
ফারজা জেলা

ফারজা জেলা আফগানিস্তানের কাবুল প্রদেশের একটি নতুন জেলা। এখানে প্রায় ১৮,০০০ এর মত লোকের জনসংখ্যার বসতি রয়েছে। ফারজা হচ্ছে আফগানিস্তানের কাবুল এর সবচেয়ে সবুজতম জেলা। ফারজা শব্দের অর্থ হল দ্রুত চলা। প্রায় ১০০ বছর পূর্বে ফারজা এলাকার অধিবাসীদের রাজত্বের অধিনে জীবনধারা পরিচালিত হত। ফারজার কেন্দ্রীয় অঞ্চলের নাম কালা মেরা। কালা মিরা সাঈদ বাবসা এর হাত ধরেই তৈরি করা হয়েছিল, যিনি ছিলেন অত্যন্ত বিচক্ষন ব্যক্তিত্ব এবং শান্তিপূর্ণ লোকও ছিলেন। ২০০২ সালের জাতিসংঘ শরণার্থীবিষয়ক হাইকমিশনার এর আধিকারিক হিসাব অনুযায়ী, পশতুন ও তাজিকদের সমন্বয়ে জেলাটি গঠন করা হয়েছে। ১৯৯১ সালে জানুয়ারীতে, ফারজা একটি স্বাধীন জেলা হিসেবে মির বাচা কট জেলা থেকে পৃথক হয়ে যায় কিন্তু এই অবস্থানটা তালেবান সরকার কর্তৃক স্বীকৃত ছিল না। জেলাটির সদর দপ্তর হচ্ছে দহনওয়া ফারজা। এটি শোমালি প্লেইনের এর উত্তর-পশ্চিমাঞ্চলীয় পর্বতমালার পাহাড়ী অঞ্চল কাবুলের একটি ছোট জেলা হিসেবে পরিচিত। ফারজা জেলায় প্রায় ১৮টির মত গ্রাম রয়েছে। আয়ের মূল উৎস বলতে এখানকার অধিবাসীদের কৃষি শিল্পকেই বোঝান হয়ে থাকে। "UNHCR Profile for Farza District" (পিডিএফ)। ২৭ অক্টোবর ২০০৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ মার্চ ২০১৮।